เหลนพระเจ้าธีบอ โกรธ เพลิงพระนางดูหมิ่นราชวงศ์พม่า หยุดฉายได้แล้ว
(โซ วิน เหลนพระเจ้าธีบอ (ที่2จากขวา) และสมาชิกในครอบครัว),เหลนพระเจ้าธีบอ กษัตริย์องค์สุดท้ายของเมียนมา ไม่พอใจ ละคร เพลิงพระนาง ดูหมิ่นราชวงศ์พม่า พร้อมกับเรียกร้องให้ไทยควรหยุดฉายละครเรื่องนี้ได้แล้ว ชี้คนไทยต้องยอมรับเช่นกัน ถ้าละครของเมียนมา นำเสนอเรื่องราวที่เหยียดหยามประเทศไทย,เมื่อ 13 มี.ค.60 สำนักข่าวบีบีซี รายงาน นายโซ วิน เหลนของพระเจ้า ธีบอ กษัตริย์พระองค์สุดท้ายของเมียนมา ออกมาแสดงความไม่พอใจต่อละครไทย Ladys Flames หรือรู้จักในชื่อภาษาไทยว่า เพลิงพระนาง โดยตำหนิละครเรื่องนี้ของไทยว่า มีเนื้อหาที่ถือเป็นการ ดูหมิ่น ต่อราชวงศ์พม่า พร้อมกับเรียกร้องให้ทางการไทยควรยุติการฉายละครเรื่องเพลิงพระนางได้แล้ว ,นายโซ วิน กล่าวต่อนักข่าวเอเอฟพีที่เมืองย่างกุ้ง ว่า พวกเราได้ถามคนไทยว่า พวกเขาจะต้องยอมรับ ถ้าหากชาวพม่าได้ทำในสิ่งเดียวกัน ด้วยการฉายละครที่มีเนื้อหาดูหมิ่นเหยียดหยามประเทศไทย โดยนายโซ วิน เหลนของพระเจ้าธีบอ ยังเรียกร้องให้ไทยควรยุติการฉายละคร เพลิงพระนาง เพื่อพัฒนาความสัมพันธ์ระหว่างกันในฐานะมิตรประเทศที่ดี,ขณะเดียวกัน เหลนของกษัตริย์ธีบอ ยังได้กล่าวด้วยว่า ละครเรื่องนี้ เป็นละครที่ น่ารังเกียจ และเนื้อหาในละครที่แสดงให้เห็นสมาชิกในราชวงศ์ตบตีกัน ถือเป็นการดูถูกเหยียดหยามมากทีเดียว ราวกับว่าพวกเราเป็นคนป่าเถื่อน ,ทั้งนี้ ละครเรื่องเพลิงพระนาง ซึ่งเป็นละครที่มีเรื่องราว ที่เกิดขึ้นในนครสมมติ แห่งหนึ่ง ในอาณาจักรทางตอนเหนือ หรือล้านนา ที่แย่งชิงอำนาจกัน จนนำไปสู่ความล่มสลายของบ้านเมือง ชี้ให้เห็นว่าความริษยา อาฆาต พยาบาทนั้น คือหนทางนำไปสู่ความพินาศ โดยเจ้านางอนัญทิพย์ ซึ่งแสดงโดยนางเอกสาว อั้ม พัชราภา ไชยเชื้อ นั้น มีคาแรกเตอร์นิสัยใจคอละครละม้ายคล้ายคลึงกับพระนางศุภยาลัต พระมเหสีและพระชายาองค์สุดท้ายของพระเจ้าธีบอ ที่ถูกเล่าขานสืบต่อกันมา ก่อนที่พระนางศุภยาลัตจะถูกเนรเทศและเสียชีวิตที่ประเทศอินเดีย ปีค.ศ.1885,ขณะที่ บีบีซี รายงานด้วยว่า ด้านบริษัทผู้ผลิตละครอิงประวัติศาสตร์ เรื่องเพลิงพระนาง ยังได้ชี้แจงว่า เนื้อหาในละครเรื่องเพลิงพระนางนี้ เป็นนิยาย ที่ถูกแต่งขึ้นทั้งหมด ,ที่มา : ,BBC,ข่าวที่เกี่ยวข้อง,- ,สตางค์ กันตนา ห่วง แม่ตุ๊กตา เพลิงพระนาง โดนขอยุติออกอากาศ,- ,ข้าจะไปหอคำ 10 เรื่องต้องรู้ เพลิงพระนาง ละครที่โดนร้องให้หยุดฉาย ,- ,อั้ม ยังสตรอง โพสต์โปรโมต เพลิงพระนาง เคลลี่ เสียใจถ้าโดนยุติการฉาย 
เหลนพระเจ้าธีบอ กษัตริย์องค์สุดท้ายของเมียนมา ไม่พอใจ ละคร เพลิงพระนาง ดูหมิ่นราชวงศ์พม่า พร้อมกับเรียกร้องให้ไทยควรหยุดฉายละครเรื่องนี้ได้แล้ว ชี้คนไทยต้องยอมรับเช่นกัน ถ้าละครของเมียนมา นำเสนอเรื่องราวที่เหยียดหยามประเทศไทย
เพลิงพระนาง,เหลน พระเจ้าธีบอ,กษัตริย์องค์สุดท้ายพม่า,หมิ่นราชวงศ์พม่า,เมียนมา